cyanic-selkie/wikianc huggingface dataset:
Bermud üçbucağı
Yaranması
1974-cü ildə Bermud üçbucağı teoremini dəstəkləyən Çarlz Berliç adında dilçilik üzrə müəllim Bermud üçbucağı adında kitab dərc edir və kitab bestseller olmaqla böyük bir populyarlıq qazanır.
Nəzəriyyələr
Bu çılğın nəzəriyyələrlə birlikdə, gəmilərin itməsini aydınlaşdırmaq üçün elm adamlarının inkşaf etdirməyə çalışdıqları nəzəriyyələr də mövcuddur. Məsələn dənizin altında yüksək şəkildə mövcud olan metan qazının, elektrik və ya şimşək ilə qarşılıqlı təsir nəticəsində böyük bir partlayışla gəmiləri və ya təyyarələri məhv etdiyini düşünənlər var. Təbii ki, bu nəzəriyyələr problemsiz deyil. Beləki belə bir partlama dünyanın heç bir yerində müşahidə olunmayıb. Əlavə olaraq Bermud Üçbucağında metan olduğu ilə bağlı heç bir məlumat yoxdur.
Buradakı maqnit sahəsi gəmilərdəki elektrik siqnallarına zərər verdiyinə və kompasları xarab etdiyinə görə onları səhv istiqamətə yönəltməsi iddialar arasındadır. Ancaq bölgədə aparılan araşdırmalar hər hansı bir maqnit olduğunu göstərmir.
Bermud Üçbucağı sirri haqqında insanlar nəzəriyyə yaratmaqla məşğul olsunlar, amma soruşulacaq başqa bir sual var. Realda ortada bir sirr mövcuddurmu? Larry Kusche adlı qəzetçi və pilot tam olaraq bu sualı soruşdu. Bermud Üçbucağında itkin düşdüyü iddia edilən Kuşe, Berlitzin yazıları da daxil olmaqla, bütün halları araşdırma etdi və dedi ki, hətta alimləri belə aldadan yayılmış bu nəzəriyyədən fərqli olaraq Bermud Üçbucağında heç bir sirr yoxdur.
Hadisə
Bu teoremin dəstəkçiləri son əsrdə 100-dən çox gəmi və təyyarələrin naməlum şəraitdə itməsini xatırladırlar.
On illər boyunca burada baş verən bir çox qəribə hadisələr haqqında dəqiq informasiya verilməmiş və dərc edilməmişdir. Simsiz rabitənin çox inkişaf etmədiyi vaxtlarda bu cür hekayələrin danışıldığı məlumdur. Çünki 1960-cı illərdən sonra bu bölgədə batan gəmilərin yoxa çıxması xeyli azalmışdır. Ümumiyyətlə isə Bermud üçbucağının bir amerikalı jurnalistin təxəyyülünün məhsulu olduğunu düşünənlər də az deyil. Belə bölgələrin Yaponiya və Leyk Ontario ştatının yaxınlığında da olduğu iddia edilir.
Bu haqda yazıçı və araşdırmaçılar tərəfindən şeytanın bölgəsi, Atlantik ölkəsinin qalıqları, pis fikirli insanların əks cazibə aparatlarını istifadə etməsi kimi bir çox nəzəriyyələr irəli sürülmüşdür. Qəribə maqnit sahələri və okean dibinin qazla zəngin olması kimi düşüncələr bunların arasında ən çox işlədilən nəzəriyyələrdir.
Əksər insanlar tərəfindən Bermud üçbucağı sadəcə kimlərsə tərəfindən məşhurlaşdırılmış və qeyri-adi bölgəyə çevrilmiş bir əfsanə kimi qəbul olunmuşdur.
Səxavət Məmmədov (əsgər, 1996)
Səxavət Vahab oğlu Məmmədov (12 sentyabr 1996; Paşabəyli, Ağdam rayonu, Azərbaycan — 9 noyabr 2020; Laçın rayonu, Azərbaycan) — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Səxavət Məmmədov 12 sentyabr 1996-cı ildə Ağdam rayonunun Paşabəyli kəndində anadan olmuşdur.
Hərbi xidməti
Səxavət Məmmədov 2018-ci ildən Azərbaycan Silahlı Qüvvələrinin sıralarında müddətdən artıq həqiqi hərbi xidmət hərbi qulluqçusu idi.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Səxavət Məmmədov ölümündən sonra "Vətən uğrunda" medalı ilə təltif edildi.
Azərbaycanın Suqovuşan qəsəbəsinin işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Səxavət Məmmədov ölümündən sonra "Suqovuşanın azad olunmasına görə" medalı ilə təltif edildi.
Azərbaycanın Qubadlı rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Səxavət Məmmədov ​ölümündən sonra "Qubadlının azad olunmasına görə" medalı ilə təltif edildi.
Azərbaycanın Laçın rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Səxavət Məmmədov ​ölümündən sonra "Laçının azad olunmasına görə" medalı ilə təltif edildi.
Xatirəsi
Doğulduğu Ağdam rayonunun Paşabəyli kəndində xatirəsinə bulaq kompleksi açılmışdır.
İstinadlar
<references group="" responsive="1">
Səmud
Səmud (ثَمُوْد, Ṯamūd) — şimal-qərb Ərəbistan yarımadasında qədim ərəb qəbiləsi və ya qəbilə konfederasiyası. Onlar ilk olaraq Assuriya mənbələrində təsdiq olunduğu kimi e.ə. VIII əsrin sonlarından b.e. V əsrinə qədər mövcud olmuşdular. Assuriya və Roma mənbələrinə görə Səmud krallığı Ərəbistan yarımadasında mövcud olan ilk krallıq idi. Ərəb ənənəsi Səmud dövlətinin tanrı tərəfindən məhv edildiyini iddia edir. Onun yazılı qanunu yox idi, lakin qəbilə başçısı hökmdar rolunu oynayırdı. Səmudlar çağdaş Mesopotamiya, Antik və ərəb mənbələrində, o cümlədən 160-cı illərdə səmudların özləri tərəfindən tanrı İlah üçün ucaldılmış məbəddəki yazılarda xatırlanır. Onların qədim ərəbcə danışdıqları güman olunur.
Kinkaku məbədi
Kinkaku məbədi – Kiotoda yerləşən qədim məbədlərdən biri. Hərfi tərcümədə Qızıl pavilyon məbədi deməkdir. Tikilinin üzəri təmiz qızıldan örtülüb.
Tarix
1394-cü ildə Yaponiyanın III imperatoru Sequn Yoşimitsu taxt-tacdan əl çəkdikdən sonra ömrünü sakit bir guşədə başa vurmağı qərara almış və Kinkaku məbədinin tikintisinə başlamışdır. Yoşimitsunun vəfatından sonra imperator Kinkaki bu məbədin tikintisini başa çatdırmışdır. Məbədin hər mərtəbəsinin öz adı vardır və özünəməxsus bəzədilmişdir. Binanın ikinci və üçüncü mərtəbələri, üzərinə yapon lakı çəkilmiş nazik qızıl təbəqə ilə örtülmüşdür. Kinkaku məbədi Yaponiyanın nadir incilərindən biridir.
1397-ci ildə inşa edilib. Bir neçə dəfə bina tamam yandırılıb. 1955-də yenidən inşa edilib.
Çin Dünya Ticarət Mərkəzi
Çin Dünya Ticarət Mərkəzi (sadələşdirilmiş Çin dili: 中国 国际 贸易 中心; ənənəvi Çin dili: 中國 國際 貿易 中心; pinyin: Zhōngguó guójì màoyì zhōngxīn) Pekinin mərkəzi iş bölgəsi olan Çaoyang Bölgəsində yerləşir. Kompleksin inşası 1985-ci ildə başlamış və 2010-cu ildə Çin Dünya Ticarət Mərkəzi Tower 3 tamamlandıqdan sonra başa çatmışdır. Çin Dünya Ticarət Mərkəzi, 1985-ci ildə qurulan və  əməkdaşlıq edən iki şirkətə məxsus olan Kuok qrupunun bir törəmə qrupudur. Bu şirkətlərə China Shi Mao İnvestisiya və Kerry Sənaye Şirkəti daxildir. Çin Dünya Ticarət Mərkəzi, Pekinin ən böyük bina kompleksidir, bütün Shangri-La otelləri, ticarət mərkəzləri, ofislər, mənzillər, konqres otaqları və sərgi salonu da daxil olmaqla təxminən 14 komponentdən ibarətdir. Çin Ümumdünya Ticarət Mərkəzi, dünyanın ən böyük müasir ticarət qarışıq istifadə sahəsi olduğu və beynəlxalq aləmdə dost bir cəmiyyət kimi nüfuzunu qoruduğu üçün yaxşı tanınır. "Çinin dünyaya açıldığı yer" kimi məşhurdur. Çin Dünya Ticarət Mərkəzi son bir neçə ildə bir çox mükafat və uğur qazandı. Ən görkəmli binalarından biri olan Çin Dünya Ticarət Mərkəzi Tower 3, Pekindəki ən hündür binadır və 330 m-ə çatır. Rəsmi olaraq 30 Avqust 1990-cı ildə açılsa da, 1989-cu ilə qədər icarəçilər artıq mövcud idi. Tikinti 1-ci mərhələsi 1990-cı ildə başa çatdırılmışdır. Mərhələ 2 1999-cu ildə, Mərhələ 3 isə 2005-ci ildə başlamışdır. Mərhələ 3A 2010-cu ilin avqustunda başa çatmışdır. Orijinal tikinti memarlar Robert Sobel / Emery Roth & Sons tərəfindən köməkçi memar Nikken Sekkei ilə dizayn edilmişdir. Mərhələ 3 Skidmore, Owings və Merrill tərəfindən dizayn edilmişdir.
Komponentlər
Çin Ümumdünya Ticarət Mərkəzində üç göydələn və 6 əsas hissəsi olan bir neçə komponent var.
Çin Dünya Oteli
Çin Dünya Oteli, Beijing 1989-cu ildə inşa edilmiş 5 ulduzlu Shangri-La otel silsiləsinə daxildir. Çin Dünya Ticarət Mərkəzinin mərkəzi hissəsində yerləşir və Çin Dünya Mall ilə əlaqələndirilir. Otel, Çin Dünya Ticarət Mərkəzinin əhəmiyyətli bir sərvətidir və 2003-cü ildə yenidən qurulduqdan sonra bir çox mükafat qazandı. Çin Dünya Otelində 716 otel otağı, 12 iş otağı, konfrans zalı, ziyafət otağı və bir çox digər xidmət və imkanlar vardır. Çin Dünya Oteli, nüfuzlu restoran aşpazlarına və yerləşmə keyfiyyətinə görə 10 Almaz Mükafatını qazandı.
Çin Dünya Sammiti Qanadı
Çin Dünya Sammiti Qanadı 2002-ci ildə başlayan və 2010-cu ildə tamamlanan Çin Dünya Ticarət Mərkəzinin ən yeni hissəsidir. Sammiti Qanadı, Çin Dünya Ticarət Mərkəzi Tower 3-ün yuxarı hissəsində yerləşən 5 ulduzlu bir oteldir. Sammiti Qanadının 278 otel otağı və 8 fərqli görkəmli restoranı var. Qala 330 m hündürlükdədir və Pekin daxilindəki ən yüksək göydələndir.
Tacirlər Oteli Pekin
Tacirlər Oteli, əsasən iş və səyahət edənlər üçün əlverişli bir yaşayış yeri ilə tanınan 4 ulduzlu bir oteldir. Tacirlər Otelində ümumilikdə 570 otel otağı və 13 iş otağı var.
Çin Dünya Mənzilləri
Çin Dünya Mənzilləri  1989-cu ildə tikilmiş iki 30 mərtəbəli qüllədən ibarətdir. Bunlar lobbi bölməsi ilə birləşdirilən Şimal Loja və Cənubi Loja qüllələridir.
Çin Dünya Ticarət Mərkəzi
China Dünya Ticarət Mərkəzi, Çində marka satışı olan ticarət mərkəzlərindən biri idi. Açıldığında Çin pərakəndə bazarı çox kiçik idi. 2000-ci ilin may ayında 'Çin Dünya Mall' olaraq açıldı. 'Çin Dünya Mall' ümumilikdə 100.000 m2-dir və 300-dən çox xüsusi mağazaya sahibdir, həmçinin Le Cool Buz Rinki olaraq bilinən 800 m2 buz meydançasına da sahibdir. Ticarət mərkəzi ümumilikdə 2 zirzəmi, birinci mərtəbə və ikinci mərtəbə daxil olmaqla 4 mərtəbəlidir. Birinci və ikinci mərtəbələrdə ofislər və markalı moda mağazaları var. Ticarət mərkəzi hal-hazırda Hollywood, Kaliforniya memarlıq firması 5 + dizaynı ilə 332.500 kvadrat metr sahəyə planlaşdırılan 3B genişləndirilməsini davam etdirir.
Çin Ümumdünya Sərgi Salonu
Çin Ümumdünya Sərgi Salonu treyderlərə ticarət, ticarət və məlumat mübadiləsi forumu təqdim edir. Salondakı bir neçə nüfuzlu ticarət sərgisi mövcuddur ki, bura Çin Beynəlxalq Geyim və Aksesuarlar Sərgisi (CHIC), Pekin Beynəlxalq Məişət Elektrikli Cihazları (HEA), PATA Travel Mart və Beynəlxalq Tibbi Alətlər və Avadanlıqlar Sərgisi (China Med ) daxildir. Çin Ümumdünya Sərgi Salonu dörd fərqli şöbəyə malikdir: sərgi və konfrans təşkilatı, sərgi xidmətləri, kosmik icarə və məkan rəhbərliyi.
İril (Nəmin)
İril — İranın Ərdəbil ostanının Nəmin şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 346 nəfər yaşayır (67 ailə).
Aleksandr Tuqanov
Aleksandr Aleksandroviç Tuqanov — Tiflis Azərbaycan Teatrının baş rejissoru, Azərbaycan SSR xalq artisti (1936).
Həyatı
Aleksandr Tuqanov Azərbaycan teatr sənətində iz qoymuş simalardandır. O, 1871-ci ildə Moskvada doğulub. Moskvada Korş teatrında, habelə Rusiyanın bir sıra şəhərlərində aktyor, sonradan Gürcüstanda, 1924-cü ildən isə Azərbaycanda rejissor kimi fəaliyyət göstərib. Aleksandr Tuqanovun fəaliyyətinin müəyyən dövrü Tiflis Azərbaycan Teatrı ilə bağlıdır.
Özünün yazdığına görə, Azərbaycan teatrı ilə ilk tanışlığı 1898-ci ildə Moskva Korş teatrı truppasının Tiflisə səfəri zamanı olmuşdur. 1912-ci ildə isə o, daimi işləmək üçün Tiflisə gəlir və burada rus teatrında fəaliyyətə başlayır. Həmin vaxtlar burada Azərbaycan ziyalılarının yaratdığı "Müsəlman teatr cəmiyyəti"nin tamaşalarına baxır. Bu tamaşalar "Zubalov Xalq Evi"ndə, habelə digər teatrların səhnələrində göstərilirdi. O da bir mütəxəssis kimi imkan daxilində bütün tamaşaları izləyirdi.
Tuqanovun Azərbaycan teatrına böyük maraq və bağlılığı, təbii ki, məhz o vaxtlar meydana gəlib. Onun xatirələrindən: "Zubalov Xalq Evi"ndə baxdığım tamaşalar, ekzotik Tiflisdə, başqa xalqların milli tamaşaları ilə eyni səviyyədə, böyük bir məktəb təsiri bağışlayırdı. Burada (Zubalov Xalq Evi nəzərdə tutulur – A. B.) on bir bölmə işləyirdi. Hər millətin tamaşası öz doğma dilində səhnəyə qoyulurdu. Rus, gürcü, Azərbaycan dram dərnəklərindən başqa, burada Ukrayna, yəhudi, osetin, yunan, aysor dram cəmiyyətləri də fəaliyyət göstərirdi". Məlum olduğu kimi, 1912-ci ildə Tiflisdə azərbaycanlı artistlərin hazırladığı tamaşaları göstərmək üçün şəhərin azərbaycanlılar yaşayan "Şeytanbazar" məhəlləsində teatr üçün xüsusi bina – "Auditoriya" açılmışdı. Bundan sonra tamaşaların göstərilməsi ardıcıl xarakter alır və Tuqanov bu tamaşalara ardıcıl baxmaq imkanı qazanır. "Bu tamaşalar məni Azərbaycan teatrı və onun ifaçıları ilə əsaslı şəkildə yaxınlaşdırırdı. Peşəkar teatr olmasa da, buradan sonralar böyük aktyorlar çıxmışdı: Sidqi Ruhulla, Mustafa Mərdanov, Əli Qurbanov, Mirseyfəddin Kirmanşahlı və başqaları".
Beləliklə, Aleksandr Tuqanov 1924-cü ilin yazında Tiflislə, oradakı rəssam, şair və aktyor dostları ilə vidalaşıb yeni teatr yaratmaq, bütün bilik və təcrübəsini sevdiyi sənətə həsr etmək barədə qəlbində baş qaldıran çoxdankı arzularını reallaşdırmaq üçün Azərbaycana, yeni iş yerinə gedir.
Döhnə (Çəvərzəq)
Döhnə - İranın Zəncan ostanının Tarım şəhristanının Çəvərzəq bəxşinin Dəstgirdə qəsəbəsinin ərazisinə daxil olan kənd.
Əhalisi
2016-cı ilin məlumatına görə kənddə 761 nəfər yaşayır (228 ailə).
NGC 1467
NGC 1467, Yeni Baş Kataloqda qeydə alınmış qalaktikadır. Göy üzündə Eridan bürcü istiqamətində yerləşir. S0-a tipli. tərəfindən ildə 66.04 sm (26 inç) ölçülü  vasitəsilə kəşf edilmişdir.
Hacı Əbdürrəhim Səmədov
Hacı Əbdürrəhim Səmədov -
Həyatı
Şamaxının maarifpərvər tacirlərindən biri idi.
C.Məmmədquluzadə onu "məşhur və möhtərəm tacirlərimizdən" biri kimi qiymətləndirmisdir.
M.Ə.Sabir ilə "Molla Nəsrəddin" jurnalı arasındakı isgüzar əlaqələrdə müəyyən rol oynamışdır.
G.O.R.A.
G. O. R. A — 2004-cü ildə çəkilmiş Türkiyə filmi.
Məzmun
Filmin qəhrəmanı Arifdir. O, səfeh turistlərə xalça satan köşkün sahibidir. Xalça satışından əlavə, boş vaxtlarında UNO və yadplanetlilərin saxta şəkillərinin istehsalı ilə məşğul olur. Bir dəfə isə onun köşkünün qabağında həqiqi yadplanetlilər peyda olur. Onlar Arifi öz doğma planetlərinə Q. O. R. A.-ya aparırlar. Özü kimi fırıldaqçılarla birlikdə Arif ən çirkin işləri yerinə yetirir. Amma ümumkainat şərindən planeti xilas etdikdən sonra yerli şahzadənin sevgilisini qazanır. Şahzadənin nişanlısı isə qəzəbli döyüşçü Arifi məhv etmək qərarına gəlir. Arif şahzadəni və onun robot nökərini aradan götürərək, dostları ilə qaçış planı hazırlayır.
Yunanca beynəlmiləl sözlər
Yunanca beynəlmiləl sözlər — dünyanın bir çox ölkələrində yunanca və latınca olan sözlərdən istifadə edirlər. Bu sözlərdən elm sahələrində daha geniş istifadə olunur.
Bu sözlərin siyahısı budur:
Tanqo (film, 1981)
Tanqo (Tango) — 1981-ci ildə Zbiqnev Rıbçinski tərəfindən çəkilmiş Polşa qısa metrajlı cizgi filmi. Cizgi filmi 55-ci Akademiya Mükafatlarında Ən Yaxşı Qisa Cizgi Filmi nominasiyasında Oskar mükafatını qazanıb.
Məzmun
Filmdə ilk boş bir otaq təsvir olunur. Bir top pəncərədən sıçrayır və topu götürmək istəyən bir oğlan otağa girib, topla otağı tərk edir. Bu hərəkətlər ardıcıl olaraq təkrarlanır və tədricən otaqdan fərqli insanların getdikcə daha çox təkrarlanan yolları müşayiət olunur.
Rza Abbasi
Rza Abbasi və ya Ağa Rza  — İran miniatürçüsü. Məşhəddə, sonralar isə İsfahanda I Şah Abbasın sarayında işləmişdir. Ağa Rza miniatürə qrafk xüsusiyyətlər vermiş, miniatür portret sənətini inkişaf etdirmişdir. Firdovsinin "Şahnamə" əsərinə Ağa Rzanın çəkdiyi illüstrasiyalar Dublində ingilis kolleksiyaçısı Çester Bittinin kitabxanasında, 12 miniatürü ilə Paris Milli Kitabxanasında saxlanır.
Dünyanı xilas edən adam (film, 1982)
Dünyanı xilas edən adam 1982-ci il, türk filmi.
Xəlifəli (Nəmin)
Xəlifəli — İranın Ərdəbil ostanının Nəmin şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 457 nəfər yaşayır (92 ailə).
Lütfi Zadə adına Texniki-humanitar lisey
Altı günlük iş rejimi ilə fəaliyyət göstərən liseydə tədris Azərbaycan və rus dillərində olmaqla iki növbəli şəkildə həyata keçirilir. Liseyə qəbul beşinci sinifədən test imtahan yolu ilə aparılır.
Texniki-Humanitar lisey kollektivi peşəkar təcrübəyə əsaslanır. Tədris prosesi, maraqlı sosial fəaliyyəti birbaşa şagirdlərin düzgün gələcəklərinin təmin edilməsinə istiqamətlənmişdir.
Tarixi
Texniki-Humanitar lisey 2000-ci ildən fəaliyyət göstərir. Azərbaycan Respublikasının Prezidenti Cənab İlham Əliyevin sərəncamına əsasən lisey 2015-ci ildə əsaslı şəkildə təmir olunmuşdur.
Nəaliyyətləri
2008/2009 və 2013/2014-cü tədris illərində Texniki-Humanitar lisey iki dəfə “Ən yaxşı ümumtəhsil məktəb” müsabiqəsində iştirak edərək qalib gəlmişdir və Azərbaycan Respublikasının Prezidenti tərəfindən mükafatlandırılmışdır. Bakı Şəhər Təhsil İdarəsi tərəfindən təşkil olunmuş “Açıq qapı” tədbiri Bakı şəhərində ilk dəfə məhz Nəsimi rayonunda təhsil keyfiyyətinə görə birinciliyi qazanan Texniki-Humanitar liseydə keçirilmişdir.
Belqrad Universiteti
Belqrad Universiteti — Serbiyanın paytaxtı Belqrad şəhərində yerləşən ali təhsil müəssisəsi. Universitetin rektoru İvanka Popoviçdir.
Tarixi
2000-ci ildə Serbiyada baş verən "Buldozer inqilabı"ndan sonra Belqrad Universitetinə daha çox müstəqillik verilib, universitet Bolonya prosesinə qoşulub.
Fakültələri
Universitetin 31 fakültəsi var :
Elmi-tədqiqat institutları
Universitetdə 12 elmi-tədqiqat institutu fəaliyyət göstərir:
Mərkəzlər
Universitetdə müxtəlif sahələrlə bağlı 9 Mərkəz fəaliyyət göstərir:
Kitabxanası
thumb|[[Svetozar Markoviç]] Universitetin zəngin kitabxana fondu var. Əsas kitabxanası XIX əsr serb siyasi fəalı Svetozar Markoviçin adınadır.
Xarici əlaqələri
Universitet fəaliyyəti dövründə bir çox universitetlərlə əməkdaşlıq etmişdir.
Məşədi İbad 94
Məşədi İbad 94 — Üzeyir Hacıbəyovun 120 illik yubiliyinə həsr olunmuş və onun "O olmasın, bu olsun" komediyasının remeyk filmi.
Məzmun
Film bəstəkar Üzeyir Hacıbəyovun "O olmasın, bu olsun" musiqili komediyasının motivləri əsasında çəkilsə də müasirləşdirilmişdir. Bakı. 1994-cü il. Rüstəm bəy (Elçin Həmidov) müxalifətçidir və köhnə vəzifəsini əldə etmək üçün biznesmen İbka (Rafael İsgəndərov) ilə qohum olmaq istəyir və hadisələr eynilə cərəyan edir. Filmdə obrazlar da təhrif olunmuşdur.
Həmçinin bax
Azərbaycan filmlərinin siyahısı
Bari əmirliyi
Bari əmirliyi — indiki İtaliyanın Apuliya ərazisində bərbərlər və ya qara afrikalılar tərəfindən idarə olunan qısamüddətli islam dövləti. Cənubi İtaliyanın Bari şəhərindən idarə olunan əmirlik təxminən 847-ci ildə vilayət Bizans imperiyasından alınmasından sonra qurulmuşdur. Buna baxmayaraq, 871-ci ildə imperator II Lüdovikin ordusuna keçmişdir.
Unutsam, fısılda (film, 2014)
Unutsam, fısılda — ssenaristi və rejissoru Çağan İrmaq olan, 2014-cü il istehsalı türk melodram sinema filmi.
Aktyorlar və rollar
Hümeyra — Xədicə
Gözdə Cığacı — cavan Hənifə
İşıl Yücəsoy — yaşlı Hənifə
Kerem Bursin — cavan Ərhan
Köksal Engur — yaşlı Ərhan
Mehmet Günsür — Tarık
Gürkan Uyqun — Kəmal
Gürcüstan 2018 Qış Olimpiya Oyunlarında
30px Dağ xizəyi idmanı
Təsnifat mərhələsində idmançı Beynəlxalq Xizək İdmanı Federasiyasının 21 yanvar 2018-ci il reytinqinə əsasən yarışmada iştirak edirlər. Bu yarışmada top-500 daxil olan və təsnifat xalını toplaya bilən idmançılar iştirak edə bilirlər. Top-500 daxil olmayan ölkələrin idmançıları «B» kateqoriyasında iştirak edirlər. Nəticələrə əsasən Gürcüstan «A» kateqoriyası üzrə 2 idmançı ilə təmsil olunacaqdır.
30px Fiqurlu konkisürmə
Bu yarışma üzrə lisenziyalar 2017-ci dünya çempionatına əsasən müəyyən edilir. Bunun nəticəsi olaraq Gürcüstan bir lisenziya əldə edə bilmişdir.
30px Xizək idmanı
Olimpiya oyunlarında iştirak etmək üçün 2017/2018 il dünya kubokunda göstərdiyi performans 1 yanvar 2018-ci il reytinqinə əsasən kvota müəyyən edilir. Gürcüstan təsnifatda əsasən 1 iştirakçı kvotası əldə etmişdir.
Lotos effekti
Lotos effekti — su damcılarının yarpağın səthində hərəkət edərək yad hissəcikləri tutması effektidir.
Lotos effekti aşağı dərəcəli səth islanmasıdır, lotos bitkilərinin yarpaq və ləçəklərində və nastursiya, qamış kimi bitkilərdə müşahidə olunur. Bu effekt təbiətdə yalnız bitkilərdə deyil, həmçinin həşəratların (məsələn, kəpənəklərin qanadları) qanadlarında da müşahidə olunur. Belə ki, həşəratların qanadları yağışdan islanmır və onların uçmasında heç bir problem yaranmır.
Lotos effektini göstərən (özündə əks etdirən) materiallar superhidrofob materiallar adlandırılır. Bu effekt onunla əlaqələndirilir ki, su damcısı belə materiallarla təmasda şarabənzər forma alaraq səthin üzərində sürüşərək (diyirlənərək) bütün yad cisimləri və tozu, çirki özunə yığır. Superhidrofob materiallar eyni anda bir neçə xassə ilə xarakterizə olunur: su damcısı belə materiallarda 1500-dən böyük islanma bucağı yaradır, 2-3 mm diametrli damcılar diyirlənir, su ilə təmasda səth üzərində öz-özünə təmizlənmə sahəsi yaranır. Təbiətdə Səthin Lotos effekti və ya superhidrofobluğu unikal deyil, bir çox bitki və həşəratlara da məxsusdur. Lotos effekti təbiətdə uzun zamanlar müşahidə olunsa da, bu hadisənin alimlər tərəfindən sistemli tədqiqinə demək olar ki, 10 il bundan qabaq başlamışlar, lakin müxtəlif superhidrofob xassəli materialların alınması məhz yeni nanomaterialların və nano- və mikrotexnologiyanın inkişafı ilə əlaqədardır.
A101
A101 Yeni Mağazacılıq ASC və ya qısaca A101 — Türkiyədə satış edən diskaunter mağaza. 28 mart 2008-ci ildə 28-ci filialının açılışı edilmişdir. A101-ə məxsus yük maşınları anbarlardan mağazalara göndərilir. Şirkətin mərkəzi İstanbul'un Üsküdar ilçəsində yer alır.
A101 Türkiyənin 81 ili, 923 ilçəsində 9001 mağaza ilə xidmət göstərir. Ümumilikdə 16 regional müdriyyəti var.
A101 Yeni Mağazacılıq ASC, 79,21% səhmdar quruluşa sahib Turgut Aydın Holdinqə aiddir. 16 iyul 2016-cı ildə A101 və A101 idarə heyəti üçün əməliyyat başladılmışdır. Xüsusi əməliyyatlar A101 və A101 idarə heyəti üzvlərinin təxminən 3 gün sonra sərbəst buraxılması ilə başa çatdı. İstintaqı aparan prokuror, sorğu sonrası A101 Bazarlar Zəncirinin sədri Turgut Aydın, sədr müavini Əhməd Yaşar Aydın, İdarə heyəti Üzvü Ayhan Aydın və Aydan Aydın, Zehra Aydın və Oksana Aydının sərbəst buraxılmasına qərar verdi və bu barədə mediada məlumat verildi.
A101 rəsmi Facebook səhifəsində A101 əleyhinə iddiaları rədd etmək və ictimaiyyəti məlumatlandırmaq üçün müxtəlif elanlar verildi. Verilən ifadələr nəticəsində və istintaq müddətində A101-ə qarşı irəli sürülən iddiaların əsassız olduğu məlum oldu.
Fəaliyyət
Zəncir mağazaları diskaunt mağaza anlayışı ilə fəaliyyət göstərir. Müştərilərinə aşağı qiymətlər və ucuz qiymətə qida və istehlak materialları təklif edir. Bundan əlavə, elektron ticarət bazarı hazırda həm onlayn, həm də ənənəvi metodlarla fəaliyyət göstərir.
Endirim
A101 Yeni Mağazacılıq ASC, həftəlik endirim kataloqu kağız və broşuralarda çap edərək paylayır və internetdə yayımlayır.
Onlayn
Ənənəvi satış metodlarına əlavə olaraq, A101 2018-ci ildə onlayn platformalarda satış üçün araşdırmalara başladı. A101 rəsmi bağlantısı ilə elektron ticarətə açıldı; bir çox kateqoriyada məhsul təklif edir. Çatdırılma pulsuzdur.
Corc Qafarov
Corc Qafarov — Azərbaycanlı aktyor.
Həyatı
Qafarov Corc Maris oğlu 24 fevral 1995-ci ildə Latviya Respublikasının Riqa şəhərində anadan olmuşdur. Atası Maris Beinerts latviyalı, anası Leyla Qafarova isə azərbaycanlıdır. Corc 5 yaşında anası ilə birlikdə Azərbaycana gəlib. Valideynlərinin boşanması nəticəsində Corc və qardaşı Jerar uşaq evinə düşür və orada böyüməyə başlayırlar. Bu dövrdə onun atası Latviyada, anası isə Azərbaycanda qalır. 24 may 2014-cü ildə Corcun anası xərçəng xəstəliyindən dünyasını dəyişir.
Corc uşaq evində qaldığı müddətdə idman, rəqs və rəsmlə məşğul olur. Rəqslə qatıldığı televiziya yarışmasında Corcu Rejissor Yavər Rzayev görüb bəyənir və görüşə dəvət edir. Yavər Rzayev onu öz filmində baş rolda görmək istəyir. Corca 11 yaşında təklif olunan filmə görə həyatı bir anlıq dəyişir və aktyorluq karyerası başlayır. O, 2014-cü ildə Nadir Əliyev adına 282 nömrəli tam orta məktəbi, 2014-2018-ci illərdə isə Azərbaycan Dövlət Mədəniyyət və İncəsənət Universitetinin Dram-Kino aktyorluğunu bitirib. Corc Qafarov 2018-2019-cu illərdə 1 illik əsgərlik ximətini bitridikdən sonra, 2019-cu il dekabrın 17-də Azərbaycan Dövlət Akademik Milli Dram teatrının aktyorluq vəzifəsinə cəlb olunmuşdur. O, 2019-cu ildə Suraxanı Rayonu, Qaraçuxur bələdiyyəsinə üzv seçilmişdir və ordakı fəaliyyəti ilə birlikdə aktyorluq karyerasını da davam etdirir.Roza Zərgərli onu övladlığa götürür
Aşağı çənənin çıxıqları
Aşağı çənənin (gicgah-çənə oynağının) çıxıqları - aşağı çənənin oynaq başının (kondilus çıxıntısının) oynaq çuxurunda yerdəyişməsidir. Aşağı çənə başının yerdəyişmə istiqamətindən asılı olaraq aşağı çənə çıxıqları bölünür:
Etiologiyası və patogenezi
Ön çıxıqların əmələ gəlməsinə səbəb olur: Adətkar çıxıqlar çənələrin bəzi deformasiyaları, dişlərin qapanma anomaliyaları (məsələn, arxa dişlərin itirilməsilə progeniya) ilə əlaqədardır. Aşağı çənənin önə doğru çıxığı adətən əsnəmə, qışqırma, qusma, dişlərin çəkilməsi və ya böyük ölçülü qida topasını udma zamanı ağızın həddindən artıq açılması nəticəsində baş verir. Bəzən bu çıxıq mədənin zondlanması, traxeyanın intubasiyası zamanı, traxeobronxoskopiya zamanı narkoz vəziyyətində müşahidə edilir. Yaranma tezliyindən asılı olaraq çıxıqlar kəskin və adətkar olmaqla iki yerə ayrılır. Travmatik çıxıq adətən aşağı çənə nahiyəsinə zərbə endirərkən əmələ gəlir: Adətkar çıxıqlar gündə bir neçə dəfə əmələ gələ bilər və xəstənin özü tərəfindən yerinə salınır. Adətkar çıxıqlar çox vaxt epileptiklərdə, həmçinin ensefalit keçirmiş şəxslərdə və klonik qıcolmadan əziyyət çəkənlərdə müşahidə edilir. Burxulmanın səbəbləri: Adətkar çıxıq aşağı çənənin kəskin çıxığının düzgün müalicə edilməməsi nəticəsində də yarana bilər (çənənin yerinə salınmasında müəyyən vaxt sonra onu immobilizasiya etməmək). Bunun nəticəsində oynaq kapsulası və oynağın bağ aparatı xeyli dartılır.
Kliniki mənzərəsi
Ön çıxıq aşağı çənə başının gicgah sümüyünün oynaq qabarına nisbətən önə yerdəyişməsi ilə xarakterizə olunur, nəticədə də ağız açıq qalır (ikitərəfli çıxıq zamanı ağız daha geniş açıq qalır), çənə aşağı və önə doğru yerini dəyişib (ikitərəfli çıxıq zamanı), zərərçəkən az və ya çox dərəcədə ağrı hiss edir. Nitq çətinləşib, çeynəmə mümkün deyil, ağızdan tüpürcək axır, çünki dodaqları qapamaq çətin, hərdən isə ümumiyyətlə mümkün deyil. Birtərəfli çıxıq zamanı çənə mərkəzi kəsicilərlə və aşağı dodaq yüyəni ilə sağlam tərəfə yerdəyişir, ağız yarıaçıqdır, dodaqları qapamaq olur. Aşağı çənənin hərəkəti yalnız aşağıya doğru mümkündür, lakin ağız bu zaman daha böyük açılır. Qulaq traqusundan öndə enmə, almacıq sümüyünün altında gicgah sümüyünün oynaq qabarından öndə isə aşağı çənə başının gicgahaltı çuxura yerdəyişməsi hesabına qabarma müəyyən edilir. Çənə şaxələrinin arxa kənarı çəp istiqamət alır, çənə bucağı isə gicgah sümüyünün məməyəbənzər çıxıntısı ilə yaxınlaşır. Gicgah-çənə oynağının yan proyeksiyada rentgenoqramı zamanı aşağı çənə başının gicgah sümüyünün oynaq qabarından öndə olması görünür. Kəskin çıxığın ağırlaşmaları residivlər və adətkar çıxıqlar hesab edilir. Aşağı çənənin arxaya doğru çıxığı yaranır: Bunun nəticəsində aşağı çənə başı aşağı çənə çuxuru ilə gicgah sümüyünün məməyəbənzər çıxıntısı arasında, eşitmə borusunun aşadivarı altında müəyyən edilir. Bəzən bu zaman xarici qulaq keçəcəyinin ön divarı (sümük divarı) sınır ki, bu da aşağıdakı əlamətlərlə aşkara çıxır: Makroqlossiya zamanı çıxıq dilin enməsinə və tənəffüsün çətinləşməsinə gətirə bilər. Burxulma nəticəsində oynaq elementləri oynağın yuxarı (diskotemporal burxulma) və ya aşağı hissəsi ilə (diskokondulyar burxulma) yerdəyişir. Birinci halda aşağı çənə başı oynaqdaxili disklə önə yerdəyişir, sonuncu halda isə disk tərpənmədən ondan sürüşür. Bu zaman əvvəlcə disk əyilir, daha sonra isə düzəlir ki, bu da şaqqıltı və ya xırçıltı ilə müşayiət olunur. Daha doğrusu bu halda xroniki təkrarlanan burxulma müşahidə edilir.
Diaqnostikası
Yekun diaqnozun qoyulması kliniki anamnez və kliniki mənzərə məlumatları, eləcədə əlavə müayinə üsullarının nəticələri əsasında qoyulur. Birtərəfli çıxığı aşağı çənənin birtərəfli sınığından differensiasiya etmək lazımdır. Bu zaman çənənin önə və sağlam tərəfə hərəkət etdirilmə simptomu olmur. Aşağı çənənin ikitərəfli ön çıxığını kondilus çıxıntılarının və ya çənə şaxələrinin sınmış hissələrlə yerdəyişməsi ilə ikitərəfli sınığından fərqləndirmək lazımdır (yəni sınıq zamanı sınmış hissələrlə birgə yerdəyişmə). Bu zaman aşağıdakı əlamətləri nəzərə almaq lazımdır: Rentgenoqrafik olaraq çıxıqla müşayiət olunmayan sınıqlar zamanı müəyyən olunur ki, aşağı çənə başı öz yerində yerləşir, çıxıq zamanı isə o, oynaq çuxurundan çıxır və oynaq qabarından öndə yerləşir. Sınıq zamanı çıxıqdan fərqli olaraq rentgenoqramda sınığın kölgəsi yarıq şəklində görünür.
Keçmişə qayıdış (film, 2002)
Keçmişə qayıdış (hind: तुमको ना भूल पायेंगे; Rom: Tumko Na Bhool Paayenge; Azərbaycan dilində tərcüməsi: Mən səni unuda bilmirəm) 2002-ci ildə nümayiş olunan hind filmidir. Film Hollivudun həmin il nümayiş olunan The Bourne Identity filmindən ilhamlanıb.
Süjet xətti
Bu sirr onun Muskanla nişan zamanı açılır. Nişan zamanı birdən silahlı adamlar evə girirlər və Virə bildirirlər ki, Bombeydə onun ölməsini istəyən güclü düşmənləri vardır. Onun içində qəribə bir qüvvə yenidən peyda olur və o, çağırılmamış qonaqları sakitcə darmadağın edir. Takur artıq həqiqəti gizlətmək hüququna malik olmadığını başa düşür və Virə onu cəmi üç il əvvəl övladlığa götürdüyünü deyir. Takurun öz oğlu Vir həmin il müharibədə həlak olmuş və allahlar bədbəxt valideynlərin duasını eşidən kimi onlara daha bir oğul göndərmişdirlər - o, yaralı halda çayda tapılmışdır. Qərib həyatı haqqında heç nə xatırlamadığı üçün Takur onun adını Vir qoymağa qərar verir və bundan sonra onu öz oğlu hesab edir.
Frenk Pallone
Frenk Pallone (d. 1951) — 1973-cü ildə Midlberi kollecini (incəsənət bakalavrı), 1974-cü ildə Tafta universitetini (incəsənət magistri), 1978-ci ildə Ratgers universitetini (hüquq doktoru) bitirmişdir. 1982–1988-ci illərdə Lonq-Branç bələdiyyə şurasının, 1984–1988-ci illərdə Nyu-Cersi ştatı senatının üzvü olmuşdur. 1988-ci ildən ABŞ Konqresi Nümayəndələr Palatasına üzv seçilmişdir. Demokratdır.
Dance of Fire
Dance of Fire — Əzizə Mustafazadənin 1995-ci ildə çıxan üçüncü albomu. Albomun dünya üzrə təqribən 2 milyondan çox nüsxə satışı qeydə alınmışdır.
Mahmudabad (Nəmin)
Mahmudabad — İranın Ərdəbil ostanının Nəmin şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 903 nəfər yaşayır (161 ailə).
Şəftəhal
Şəftəhal — Azərbaycan Respublikasının Zərdab rayonunun inzibati ərazi vahidində kənd. Azərbaycan Respublikası Milli Məclisinin 14 iyul 1998-ci il tarixli, 524-IQ saylı Qərarı ilə Zərdab rayonunun Şəftəhal kəndi Şahhüseynli kənd inzibati ərazi vahidi tərkibindən ayrılaraq, bu kənd mərkəz olmaqla Şəftəhal kənd inzibati ərazi vahidi yaradılmışdır.
"RSFSR-in qeyri-qaratorpaq zonası simasının dəyişdirilməsinə görə" medalı
thumb|Medalın arxa tərəfi "RSFSR-in qeyri-qaratorpaq zonası simasının dəyişdirilməsinə görə" medalı - SSRİ Ali Sovetinin 30 sentyabr 1977-ci il tarixli qanunu ilə təsis olunmuş SSRİ medalı.
Cahangir Surxayzadə
Cahangir Hətəm oğlu Surxayzadə (9 iyul 1996, Qaynaq, Tərtər rayonu — 9 noyabr 2020, Şuşa rayonu) — Azərbaycanın Daxili İşlər Nazirliyinin Daxili Qoşunlarının əsgəri, Vətən müharibəsi şəhidi.
Həyatı
Cahangir Surxayzadə 9 iyul 1996-cı ildə Tərtər rayonunun Qaynaq kəndində Hətəm Əliyev və İltifat Qasımovanın ailəsində anadan olmuşdur. 2002-2013-cü illərdə Tərtər rayonu Qaynaq kənd tam orta məktəbində orta təhsil almışdır. Subay idi.
Hərbi xidməti
Cahangir Surxayzadə 2014-cü ildə Səfərbərlik və Hərbi Xidmətə Çağırış üzrə Dövlət Xidmətinin Tərtər rayon şöbəsi tərəfindən hərbi xidmətə çağırılmışdır. Çağırışa əsasən Dövlət Sərhəd Xidmətinin Sərhəd Qoşunlarının sıralarında, "N" saylı hərbi hissələrdən birində müddətli həqiqi hərbi xidmət etmişdir. Hərbi xidmətini başa vurduqdan sonra bir müddət mülki fəaliyyət göstərən Cahangir Surxayzadə yenidən orduya qayıdaraq "Müddətdən artıq həqiqi hərbi xidmət" kurslarına yazılmışdır. Kursları başa vurduqdan sonra Azərbaycanın Daxili Qoşunlarının sıralarında müddətdən artıq hərbi xidmətə başlamışdır. Cahangir Surxayzadə Daxili Qoşunların xüsusi təyinatlı dəstəsinin tərkibində Binəqədi rayonunun Biləcəri qəsəbəsində yerləşən "N" saylı hərbi hissələrdən birində müddətdən artıq hərbi xidmət edirdi.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Cahangir Surxayzadə ölümündən sonra "Vətən uğrunda" medalı ilə təltif edildi.
Azərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Cahangir Surxayzadə ölümündən sonra "Füzulinin azad olunmasına görə" medalı ilə təltif edildi.
Azərbaycanın Şuşa rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Cahangir Surxayzadə ölümündən sonra "Şuşanın azad olunmasına görə" medalı ilə təltif edildi.
KCR-556
KCR-556, KALE qrupu tərəfindən təkmilləşdirilən avtomatdır. Türkiyə Silahlı Qüvvələri tərəfindən istifadə edilən 5.56x45mm NATO mərmi istifadə edən avtomatdır. Uzun variantı 368 mm, qısa variantı 280 mm, yaxın məsafəli döyüşlər üçün hazırlanan variantı isə 190 mm uzunluğunda lüləyə malikdir. 890 mm uzunluğa malik silah 3.3 kg ağırlığa malikdir. Dəqiqədə 750-950 güllə işlədə bilir. 10.000 atışadək problemsiz işləyə bilir. Türkiyə Respublikasının yerli istehsalına məxsus silahlardan biridir. Silaha müxtəlif optik nişangahlar əlavə etmək olur. Darağı 30 mərmi tutumuna malikdir.
İstinadlar
https://www.kalekalip.com.tr/products/kcr556
Gümüşlü polimetal yatağı
Gümüşlü polimetal yatağı — Şərur rayonu ərazisində, Arpaçayın aşağı axınındadır. 7-ci əsrdən tarixə məlumdur. Yataq eyniadlı antiklinalın nüvə hissəsində və cənub-qərb qanadında yerləşir. Geoloji quruluşunda Sədərək (Üst Jivet mərtəbəsi) və Danzik (Frank mərtəbəsinin aşağı hissəsi) layları (əhəngdaşı, gilli şist, qumdaşı) iştirak edir. Antiklinalın cənub-qərb qanadı törəmə qırışıqlıqla və bir çox pozulmalarla mürəkkəbləşmişdir. Filizləşmə törəmə antiklinalların eninə pozulmalarla kəsilmiş tağ hissələri ilə əlaqədardır; qalenit və sfalerit minerallarının möhtəvi və bütöv filiz yuvalarından təşkil olunmuşdur. Layvari filiz cisimləri daha çox əhəmiyyətlidir. Sədərək lay dəstəsinin əhəngdaşları iki horizont təşkil edir. Filizlərdə qurğuşun 4,5%, sink isə 0,5%-dir. Filizin mineraloji tərkibi qalenit, serusit, sfalerit və kalamindən ibarətdir. Yataq 1954-ci ildən istismara verilmiş, hazırda istismarı dayandırılmışdır.
Banya Luka
Banya Luka — Bosniya və Herseqovinanın ikinci ən iri şəhəri və Serb Respublikasının paytaxtıdır.
Cordan Piterson
Cordan Bernt Piterson  — psixologiya üzrə Kanadalı professor. Toronto Universitetində fəaliyyət göstərir. O, eyni zamanda təcrübəli klinik psixoloq və ictimai ziyalıdır. Onun əsas işləri anormal psixologiyanı, sosial, şəxsiyyət, dini və ideoloji inam psixologiyasını,  şəxsiyyət və fəaliyyətin qiymətləndirilməsini və təkmilləşdirilməsini əhatə edir.
O, Alberta Universiteti və MakGill Universitetində təhsil almışdır. MakGilldə 1991-ci ildən 1993-cü ilə qədər post-doktoral araşdırmaçı kimi qaldıqdan sonra Harvard Universitetinin psixologiya kafedrasında əvvəlcə assistent, sonra isə dosent kimi işləmişdir. 1998-ci ildə Kanadaya, Toronto Universitetinin psixologiya kafedrasına köçmüşdür. Hal-hazırda da orada professor kimi işləyir.
Piterson 1999-cu ildə nəşr olunan "Mənanın Xəritəsi: İnancın Arxitekturası" adlı ilk kitabında inanc və mif sistemlərinin strukturunu, onların duyğu tənzimlənməsində rolunu, mənanın yaranışını və bir çox başqa mövzuları təsvir etmək üçün bir sıra akademik sahələri araşdırmışdır. Onun "Həyatın 12 qaydası: Xaos üçün antidot" adlı ikinci kitabı isə 2018-ci ilin yanvar ayında dərc edilmişdir.
2016-cı ildə Cordan Piterson YouTubeda siyasi dürüstlüyü və Kanada hökumətinin Bill C-16-nı ( Kanada İnsan Haqları Aktına və Cinayət Məcəlləsinə dəyişiklik edilməsi aktı) tənqid edən bir sıra videolar yayınlamış, həm dəstək, həm də tənqid hədəfi olaraq medianı əhəmiyyətli dərəcədə özünə cəlb edə bilmişdir. O, "İntellektual Qaranlıq Web" kimi bilinən cərəyan ilə geniş şəkildə təmasda olmuşdur.
Erkən həyatı
O, 13 yaşında olarkən məktəb kitabxanaçısı Sendi Notlinin yardımı ilə Corc Oruell, Oldos Haksli, Aleksandr Soljenitsın və Ayn Rand kimi yazıçıların əsərləri ilə yaxından tanış olmuşdur. Yeniyetməlik illərində Yeni Demokrat Partiyası (NDP) üçün işləmiş, ancaq zamanla onların idealarına qarşı rəğbəti azalmış və 18 yaşı olanda partiyanı tərk etmişdir.
Təhsili
Feyrvyu orta məktəbini bitirdikdən sonra siyasi elm və ingilis ədəbiyyatı təhsili almaq üçün 1979-cu ildə Qrande Preriya Regional Universitetinə daxil olmuşdur. Daha sonra Alberta Universitetinə transfer olmuş, 1982-ci ildə siyasi elm ixtisası üzrə bakalavr dərəcəsi almışdır. Bir il fasilə verib Avropaya səyahət etdikdən sonra Soyuq müharibənin psixoloji mənşəyini, 20-ci əsr Avropa totalitarizmini, Karl Qustav Yunqun, Fridrix Nitsşenin, Aleksandr Soljenitsın və Fyodor Dostoyevskinin əsərlərini araşdırmağa başlamışdır. Sonra Alberta Universitetinə qayıtmış, 1984-cü ildə psixologiya üzrə bakalavr dərəcəsi almışdır. 1985-ci ildə MakGill Universitetinə getmək üçün Monreala köçmüşdür. 1991-ci ildə klinik psixologiya üzrə fəlsəfə doktoru elmi dərəcəsini almış, 1993-cü ilin iyununa kimi MakGillin Duqlas xəstəxanasında post-doktoral araşdırmaçı kimi qalmışdır.
Karyerası
1993-cü ilin iyulundan 1998-ci ilin iyununa kimi Arlinqton, Massaçusetsdə yaşamış, Harvard Universitetinin psixologiya kafedrasında assistent professor kimi dərs demiş və tədqiqat aparmışdır. Harvardda olduğu müddət ərzində narkotik maddə və spirtli içkidən istifadənin yaratdığı aqressiyanı araşdırmış, bir sıra qeyri-ənənəvi tezis təkliflərinə nəzarət etmişdir. 1998-ci ilin iyulunda Kanadaya qayıtmış və nəhayət, Toronto Universitetində professor olmuşdur.
Pitersonun araşdırma və tədqiqat sahələri psixofarmakologiya, anormal, neyro, klinik, sosial, təşkilati, dini, ideoloji , siyasi psixologiyanı, şəxsiyyət, sənaye və yaradıcılıq psixologiyasını əhatə edir. Piterson 100-dən çox akademik məqalənin müəllifi və ya həmmüəllifidir.
Mixləf
Mixləf (مخلاف, cəmdə Məxalif; مخاليف) — qədim Yəməndə inzibati bölgü vahidi və indiki Yəməndə istifadə olunan coğrafi termin. Yaqubinin dediyinə görə, Yəməndə səksən dörd mixləf var idi.
Cordan Piterson
Karyerası
Karyerasının böyük hissəsində aktiv klinik fəaliyyəti olmuş, həftə ərzində təxminən 20 insanla görüşmüşdür. Yeni layihələrə görə, 2017-ci ildə klinik fəaliyyətini kənara qoymuş, 2018-ci ildə müəllimlik fəaliyyətini müvəqqəti olaraq dayandırmışdır.
Mixləf
Mixləf Səba və Himyar dövlətləri altında muxtar padşahlıqlar idi.
Cordan Piterson
Karyerası
2019-cu ildə Torontoda professor Slavoy Jijeklə "Kapitalizm dövründəki xoşbəxtliyə qarşı Marksizm" mövzusunu müzakirə etmişdir.
Əsərləri
"Mənanın Xəritəsi: İnancın Arxitekturası" 1999-cu ildə çap olunmuş, kitabı tamamlamaq Pitersonun 13 ilini almışdır. Kitab insanların mənanı necə idarə etməsi, mifologiya, din, ədəbiyyat, fəlsəfə, beynin necə işlədiyinə dair müasir elmi anlayışa əsaslanan psixologiya da daxil olmaqla müxtəlif sahələrin ideyalarından istifadə edərək inam formalaşdırması, hekayələr yaratması haqqındakı hərtərəfli nəzəriyyədən ibarətdir.
Pitersonun dediyinə görə, onun əsas məqsədi fərdlərin, qrupların sosial münaqişələrdə niyə iştirak etməsini araşdırmaq, fərdlərin sonda ölüm və QULAQ, Auşvitz həbs düşərgəsi və Ruanda soyqırımı kimi patoloji amansızlıqlarla nəticələnən inanc sistemlərini dəstəkləmə səbəblərini üzə çıxarmaq idi. Yunqun arxetipləri kitabda mühüm rol oynayır.
2004-cü ildə TV Ontarioda Pitersonun "Mənanın Xəritəsi: İnancın Arxitekturası" kitabına əsaslanan 13 hissəlik televiziya seriyası yayınlanmışdır.
Pitersonun ikinci kitabı olan "Həyatın 12 qaydası: Xaos üçün antidot" 2018-ci ilin yanvarında nəşr olunmuşdur. Əsər həyata dair abstrakt əxlaqi prinsiplərdən ibarətdir. Diqqətləri kitab üzərinə çəkmək üçün Piterson dünya turuna çıxır. Turun bir parçası kimi, "Kanal 4 xəbərləri" proqramında Ketrin Nyumana müsahibə vermiş, bu da kitaba populyarlıq qazandırmışdır. Kitab Kanadada, Amerika Birləşmiş Ştatlarında və Birləşmiş Krallıqda ən çox satılanlar siyahısında zirvəyə qalxmışdır. 2019-cu ilin yanvarından etibarən, Piterson kitabın ikinci hissəsi üzərində işləyir.
Siyasi görüşləri
Akademiya və siyasi dürüstlük
Pitersonun siyasi dürüstlüyü tənqid edən yazıları postmodernizm, postmodern feminizm, ağların üstünlüyü, mədəni mənimsəmə, ətraf mühitin mühafizəsi kimi məsələləri əhatə edir.
Tələbələrindən biri olan Kristin Brofi ilə birgə siyasi etiqadla şəxsiyyət arasındakı əlaqə haqda apardığı araşdırmaya əsasən, siyasi düzgünlüyün iki növü olduğunu demişdir: bərabərçilik (eqalitarianizm) və avtoritarizm.
Pitersonun fikrincə, Şimali Amerika və Avropada siyasi dürüstlük dalğasının meydana gəlməsində ən çox universitetlər məsuliyyət daşımalıdır. O, 1990-cı illərin əvvəllərindən bəri kampuslarda siyasi dürüstlüyün yüksəlişini izlədiyini, humanitar elmlərin korlandığını, elmlə daha az əlaqəli hala gəldiyini bildirmişdir. "İntellektual söhbətlər əvəzinə ideoloji söhbətlər" edirik. Bir professor kimi, öz təcrübəsinə əsasən, dərslərində iştirak edən tələbələrin kommunist rejimi altında baş verən kütləvi ölümlər, Stalinizm və Maoizm tərəfindən insanlığa qarşı törədilmiş cinayətlər haqda məlumatsız olduğunu açıqlamışdır.
Postmodernizm və şəxsiyyət siyasəti
Piterson deyir ki, 1960-cı illərdən bəri postmodern filosoflar və sosioloqlar Marksizm və kommunizmi rədd etmiş kimi görünsələr də, eyni zamanda, hər iki ideologiyanın təməl prinsiplərini yaratmış və genişləndirmişlər. O, həmçinin Yel Universitetinin ingilis kafedrası vasitəsilə Fransadan Amerika Birləşmiş Ştatlarına gəlib çıxmış postmodern düşüncənin təsiri olmadan müasir qərb cəmiyyətini anlamağın çətin olduğunu bildirir.
Pitersonun postmodernizmin Şimali Amerika humanitar elmlərinə təsiri haqqında düşüncəsi Mədəni Marksist konspirasiya nəzəriyyələri ilə müqayisə olunmuşdur.
Piterson birinci kurs tələbələrinə sosiologiya, antropologiya, ingilis ədəbiyyatı, etnik araşdırmalar və neo-Marksist ideologiya tərəfindən korlandığını düşündüyü digər sahələrdən uzaq durmağı məsləhət görmüşdür. Onun fikrincə, bu sahələr akademik araşdırma adı altında elmdən uzaq metodları, radikal solçuluğu təbliğ edir, nəşrləri istinadlara əsaslanmır.
YouTube kanalı, podkastlar və sosial media
29 iyun 2022-ci ildə Petersonun Twitter hesabı, cinsiyyətini pozan və transseksual aktyor Elliot Peyc adının verildiyi tvit dərc etdikdən sonra saytın "nifrət dolu davranış siyasəti" çərçivəsində dayandırıldı. Peterson dedi ki, o, "etməkdənsə ölməyi üstün tutacağını" dediyi hesabına girişi bərpa etmək üçün ondan tvit silməsi tələb olunacağı barədə xəbərdar edilib. YouTube Petersonun iki videosunu demonetləşdirdi, biri onun Twitter-də fəaliyyətinin dayandırılması ilə bağlı, digəri isə genderi təsdiq edən qayğının "Nasist tibbi təcrübə səviyyəsində yanlış" olduğunu söylədiyi başqa bir video.
Şəxsi həyatı
Piterson 1989-cu ildə Temmi Roberts ilə evləndi. Onların bir oğlu, bir qızı var.
Piterson fəlsəfi praqmatistdir. 2017-ci ildə bir müsahibədə ondan xristian olub-olmadığı soruşulanda belə cavab vermişdir: "Düşünürəm ki, bunun ən düz cavabı "bəli"dir". Tanrının varlığına inanıb inanmadığı soruşulanda isə "Düşünürəm ki, düzgün cavab "xeyr"dir, amma Onun var ola biləcəyindən qorxuram" deyə cavab vermişdir. "Spectator" jurnalı üçün yazan Tim Lott Pitersonun Yunqun din fəlsəfəsindən ilham aldığını, Sorn Kyerkeqor və Pol Tilliçin xristian ekzistensializminə i oxşar fikirlərə sahib olduğunu, Taosizmə hörmət etdiyini, təbiəti nizam və xaos arasındakı mübarizə olaraq gördüyünü və bu ikilik olmadan həyatın mənasız olacağını düşündüyünü söyləmişdir.
Hans Friçe
Hans Friçe - Üçüncü Reyxdə Daxili mətbuat xidmətinin rəisi (1938–1942); Xalq Maarif və Təbliğat Nazirliyinin radio verilişləri şöbəsinin rəisi (1942–1945). Radioaparıcı, jurnalist.
Pyer Paolo Pazolini
Pyer Paolo Pazolini — İtaliya kino rejissoru, ssenaristi, şairi və yazıçısı.
Həyatı
Pyer Paolo Pazolini 5 mart 1922-ci ildə Bolonyada anadan olmuşdur. Pazolini katolik ailəsində böyümüşdür. Amma özü özünü ateist adlandırırdı. O, tez-tez Roma Katolik Kilsəsini tənqid edirdi.
Pazolini hələ filmlərini çəkməyə başlamamış artıq məşhur idi. O, 17 yaşından şeir yazmağa başlamışdı. İlk dəfə bu şeirlər onun 19 yaşı olarkən çap olundu. O, etiraf edirdi ki, poeziya onun birinci məhəbbətidir. 1957-ci ildə "Qramşi külü" şeirlər toplusu Viareco mükafatına layiq görüldü. Pazolininin şeirləri İtaliyanın məktəb proqramına daxil edilmişdir.
Pazolininin ilk filmi "Akkatone"nin (1961) əsasını onun öz romanı təşkil edir. O, neorealizm ruhunda Roma xarabalıqlarından bəhs edirdi. 1962-ci ildə Pazolini "RoQoPaQ" filminin çəkilişlərində iştirak etdiyinə görə həbs olunmuşdu.
Sonrakı kino işlərində Pazolini, əsasən, klassik ədəbi nümunələrə müraciət edirdi. "Matfeydən İncil", "Çar Edip", "Dekameron", "Kenterberi hekayələri", "Medeya" və s. filmlər buna misal ola bilər. İkinci dünya müharibəsindən sonra Pazolini kommunist partiyasına daxil oldu. Bir müddətdən sonra azyaşlıların əxlaqsızlığına görə oradan çıxarılmışdır. Əsas səbəb o idi ki, o, öz homoseksuallığını gizlətmirdi. Buna baxmayaraq, o, ömrünün axırına qədər qəti kommunist olaraq qaldı.
XX əsrin yetmişinci illərinin əvvəllərində Pazolini Şərq ölkələrinə səfər edirdi. Onun İrana, Yəmənə, Nepala etdiyi səfərlərdə məqsəd "Həyat trilogiyası" üçün ("Dekameron" (1971), "Kenterberi hekayələri" (1972) və "1001 gecənin gülü" (1974) filmlərindən ibarət) məlumatlar əldə etmək idi.